jkorsvik/nowiki_second_scrape_merged huggingface dataset:
Frøyland Idrettslag

Frøyland Idrettslag (stiftet 14. november 1931) er et idrettslag på Kvernaland i Time kommune. De har aktiviteter som fotball, håndball, innebandy, turn og flere andre.


== Fotball ==
Lagets målsetning er å komme seg opp i 2. divisjon. Frøyland har i flere år hatt en liten farmerklubb i Orstad Idrettslag. 
Frøyland arrangerer Norges største miniputt-turnering som heter "Grønt Gras". Hele turneringen skjer på dugnad, og det er nesten 500 lag med i turneringen. 28. april 2012 var det duket for 25-årsjubileum på "Grønt Gras". 
A-laget spiller i 2014 i 3. divisjon, etter å ha rykket opp fra 4. divisjon i 2011. 2013 ble tidenes beste sesong for A-laget. Laget havnet tilslutt på en 6.-plass. 


=== Tabell ===


== 2014 ==
Foran sesongen 2014 har Frøyland forsterket med følgende spillere:
Ragnvald Soma  (frøyland)
Anders Dahle Thorsen (Ålgård)
Tommy Tønnesen (Ålgård)
Ole Thomas Herrem (Viking 2)
Marius Undheim (Undheim)
Frank Hole (Bryne)
Ut:
Robert Undheim (Bryne)


=== Historikk ===
1999:  7.  plass – 5. divisjon, avd. 2
2000:  1.  plass – 5. divisjon, avd. 1
2001:  6.  plass – 4. divisjon, avd. 2
2002:  2.  plass – 4. divisjon, avd. 1
2003:  8.  plass – 3. divisjon, avd. 13
2004:  9.  plass – 3. divisjon, avd. 12
2005:  8.  plass – 3. divisjon, avd. 13
2006:  8.  plass – 3. divisjon, avd. 12
2007:  10.-plass – 3. divisjon, avd. 12
2008:  8.  plass – 3. divisjon, avd. 12
2009:
2010:
2011: 1.-plass – 4. divisjon, avd. 1
2012: 7.-plass – 3. divisjon, avd. 6
2013:  – 3. divisjon, avd. 6


== Kjente utøvere ==
Nils Ove Hellvik, fotball
Ragnvald Soma, fotball
Karl Morten Håland, fotball


== Eksterne lenker ==
Offisielt nettsted 
(en) Frøyland IL – kategori av bilder, video eller lyd på Commons 
Frøyland Innebandy
Parviz Davoodi

Parviz Davoodi (født 1952) er en iransk politiker og økonom som var visepresident i Iran fra 2005 til 2009.
Davoodi er utdannet økonom og har en doktorgrad fra Iowa State University (1981). Han underviser i økonomi ved Shahid Beheshti University i Teheran og blir omtalt som tilhenger av moderne markedsøkonomi.


== Eksterne lenker ==
(en) Parviz Davoodi – kategori av bilder, video eller lyd på Commons
Karvahall

Karvahall er fiktiv by i Arven-trilogien. Byen blir nevnt tidlig i den første boken og blir mer sentral i andre bok. I andre bok blir Karvahall angrepet av soldater og to Ra'zaker, slik at Roran må ta med seg innbyggerne i Karvahall og rømme opp i Ryggen. Eragon og fetteren hans Roran vokser opp i byen.
Tirm

Tirm er en havneby på Vestsiden av Ryggen. Byen er bygget opp systematisk med hus som blir høyere og høyere jo lengre inn i byen man kommer. Dette for å få bedre beskyttelse mot angripere. Det er en sentral skipsby.
Byen blir beskrevet for første gang da Eragon kommer dit i følge med Brom, der møter de Joar, som er en skipshandler som jobber i skjul for Varden.
Den blir beskrevet i den andre boken også da Roran, Eragons fetter, drar dit i følge med noen av innbyggerne i Karvahall. Denne gangen forlater de byen sammen med Joar.
Guadiana

Guadiana (arabisk: Wadi Ana, latin: Anas) er en av de store elvene i Spania og Portugal. Den danner deler av grensen mellom de to landene og skiller Extremadura og Andalucía (Spania) fra Alentejo og Algarve (Portugal).

Elven er 778 km lang og drenerer et område på rundt 67 000 km². Den munner ut i Cádizbukta, en del av Atlanterhavet, mellom Vila Real de Santo António (Portugal) og Ayamonte (Spania).

Badajoz i Spania er den største byen langs elven. Den største portugisiske byen langs Guadiana er Vila Real de Santo António, to kilometer før den munner ut i havet. Det er over tretti større demninger i Guadianas bekken,, hvorav den største er Alqueva-demningen i Portugal som danner Europas største, kunstige reservoar.


== Referanser ==


== Eksterne lenker ==
Guadiana Online
United Nations Environment Programme description
Victor Schlytter

Hans Victor Muldrup Schlytter (født 25. oktober 1906, død 19. desember 1996) var en norsk jazzmusiker og allsidig journalist, mest kjent som redaktør i ukebladet Allers.
I sin ungdom var han pianist i ett av landets tidligste jazz-orkestre, Sixpence Jazzband (1921) og ble dets leder (1925) med debut i en opptreden for Dronning Maud. Et handbrudd avkortet hans musikerkarriere nesten umiddelbart deretter. Senere skrev han revytekster for Ernst Diesen ved Chat Noir.
Han studerte til examen artium (1925) og ved Oslo handelsgymnasium (1926) med dispasjøreksamen (1929). Han arbeidet i skipsbransjen, i det franske selskapet Bureau Veritas som kontorsjef (1926–39). Videre var han kontorsjef ved A/S Beran (Tom Jentoft Berge, Kristiania) og egenhendig stifter av  Skips A/S Sigravik. Hans selskap inngikk da den andre verdenskrig startet og man mistet kontakt med skipene.
Han hadde oppdrag for A-magasinet (1932), blant annet som oversetter av nye tegneserier fra Walt Disney (Silly symphony, 1935). Senere forfattet han tekstene til tegneserien Snøfte.
Under krigen var Schlytter Milorg-mann, samt fikk fast virke som journalist i Aftenposten (1940–45) der han ble kjent under psevdonymet Frode i den sagainspirerte spalten Sagaen sier....  Han skrev petitvers under psevdonymet Phy, illustrert av Alf Næsheim. Andre pseudonym han brukte var Mosquito og Vic. Under krigen forfattet han under navnet Jo Vist, korte humoristiske utgivelser. Han meldte overgang til ukebladet Allers (1946) der han var sjefredaktør i perioden 1953 til 1974. Ellers var Schlytter slektsgransker, samt utviklet serien Norske storgaarder, som ble brukt til ukebladet og filmatisert.  
Han utferdiget 4-5 ukentlige kryssord til Aftenposten (A-magasinets lille og Premiekryssord, av og til Mammut), et verv han overtok etter Birger Nilsen. Videre skrev han manuskriptet til Ivo Caprinos film Et hundeliv med meg (1958) samt teksten til filmens sanger «Skipshundvalsen», «Vil du leve et hundeliv med meg?» og «Hovedsagen» (Melodier av Bjarne Amdahl). Han var blant initiativtakerne til H.K.H. Prinsesse Märtha Louises fond for handicappede barn (1972).Blant en rekke formannsverv nevnes de for Periodisk Presse, Periodisk Presses redaktørforening og Akersborg Rotary klubb.


== Utgivelser ==
Jo Vist, Hjertenes Bråtebrann, Tidsbesparende kjærlighetsroman i lommeformat (55 sider, 1944).  Ill. Gösta Hammarlund,
Jo Vist, Bråtens hjertebrann (1946).  Ill. Gösta Hammarlund
Jo Vist Konversasjonsleksikon, De litt skjeve forklaringer på ord, til hjelp i selskapslivet (31 sider, 1945).  Humoristisk leksikon (Opplag 16 000)
Norske storgaarder (1962–).  Tredve-årig serie om 653 norske.  Med Eivind S. Engelstad og Yngve Woxholt.
Opptegnelser om slekten Schlytter 1674-1974 (61 sider, 1974)
Jubeloldinger. (red., 77 sider, 1975). Utgitt i anledning av 50-årsjubileet for Studentene fra 1925.
- og ellers – Allers: trekk fra A/S Allers familie-journals historie (205 sider, 1984)


== Referanser ==
Marit Langfeldt Ege

Marit Karin Langfeldt Ege (født 15. mai 1952) var rådmann i Bærum kommune fra 1. juli 2008 til 15. august 2012. Hun overtok etter Elisabeth Enger.
Ege er utdannet sykepleier med tilleggsutdanning innen økonomi og ledelse. Hun begynte i Oslo kommune i 1979, og har siden den gangen hatt en rekke lederstillinger innen kommunen, blant annet som bydelsdirektør for bydel Manglerud, bydel Helsfyr-Sinsen og sist for bydel Gamlebyen samt som fungerende direktør for Oslo legevakt og for Sykehjemsetaten.
Fra 1983 til 1997 var Ege medlem av Kontrollkommisjonen for Gaustad sykehus
Marit Langfeldt Ege er søster av psykologen og sexologen Thore Langfeldt.


== Referanser ==
Night on Bröcken

Night on Bröcken er debutalbumet til det amerikanske progressiv metal bandet Fates Warning.
Albumet ble utgitt av Metal Blade Records i september 1984, og utgitt på nytt i 2002 med bonusspor, som dobbel-CD sammen med albumet The Spectre Within. Tittelen på albumet refererer til tyske fjellet «Brocken» (Blokksberg) som tradisjonelt er knyttet til hekser, blant annet fra Goethes «Faust».


== Sporliste ==
«Buried Alive» (Matheos/Arch) – 4:40
«The Calling» (Matheos/Arch) – 5:04
«Kiss of Death» (Matheos/Arch) – 4:38
«Night on Bröcken» (Matheos/Arduini/Arch)  – 5:30
«S.E.K.» (Matheos) – 1:20
«Misfit» (Arduini/Arch) – 5:06
«Shadowfax» (Matheos) – 3:16
«Damnation» (Matheos/Arch) – 6:27
«Soldier Boy» (Arduini/Arch) – 6:25
Bonusspor (2002)
«Last Call» – Misfit Demo 1984  – 5:39
«The Calling» – Øving 1983  – 4:36
«Kiss of Death» – Live L'Amour 1985  – 4:35
«Flight of Icarus» – Øving 1983 (Iron Maiden-coverlåt)  – 5:18


== Personell ==
Jim Matheos – Gitar
Victor Arduini – Gitar
John Arch – Vokal
Steve Zimmerman – Slagverk
Joe DiBiase – Bassgitar


== Eksterne lenker ==
(en) Night on Bröcken på Discogs 
(en) Night on Bröcken på MusicBrainz 
(en) Night on Bröcken på AllMusic
Håndskrift

For å lese om gamle, håndskrevne manuskripter, se det 

Håndskrift er skrift som er skrevet (eller tegnet) for hånd og ikke satt med trykkbokstaver. Håndskriften følger ulike innlærte stiler, men varierer stort fra person til person. 


== Skivestiler ==


== Navnetrekk ==
Håndskrift vil alltid bære preg av personen som fører pennen eller penselen. Håndskrevne navnetrekk, autografer og signaturer har ofte en særlig personlig utforming.  Originalsignaturer brukes derfor som en juridisk gyldig representasjon eller et personlig symbol for en person, det vil si et juridisk bindende bevis på at et bestemt individ har bekreftet et skriftlig dokument. 
Det er ellers en vanlig hobby å samle på originale autografer fra berømte personer. Slike samlere kan kalles autografjegere.


== Manuskript ==
Håndskrift kalles på latin manuscipt. Både ordene håndskrift og manuskript brukes som betegensle på håndskreven bøker og dokumenter, for eksempel gamle bokavskrifter som var vanlig før boktrykking ble tatt i bruk på 1400-tallet. I moderne tid betyr manuskript, ofte forkortet til manus, også en originaltekst før den settes og trykkes, eller tekst med handlingsbeskrivelser og dialoger som grunnlag for en film eller skuespill. 


== Håndskriftanalyse ==
Gjennom håndskriftsanalyse kan skrifteksperter studere en persons håndskrift i detalj. Metoden kan brukes til å bestemme hvem som har skrevet en håndskreven tekst, særlig for å fastslå om et dokument er ekte eller ikke når en mistenker forfalskninger, eller om en mistenkt forbyters håndskrift stemmer overens med en tekst, for eksempel et trusselbrev, som har ukjent opphavsperson. 
Håndskriftanalyse kan også brukes til å analysere personligheten til den som har skrevet teksten. Metoden kalles da ofte grafologi og er omstridt.


== Se også ==
Skriving
Skriveskrift


== Eksterne lenker ==
Artikkelen har ingen egenskaper for offisielle lenker i Wikidata
FMC Technologies

FMC Technologies var et industriselskap med hovedkontor i Houston. Selskapet var leverandør av systemer og løsninger til energi-industrien. FMC Technologies utviklet, produserte og tilbød tjenester på systemer og produkter til olje- og gassindustrien. Selskapet var delt i tre forretningsområder: Subsea technologies, Surface technologies og Energy Infrastructures. FMC Technologies utviklet, produserte og tilbød tjenester på systemer og produkter, som for eksempel produksjon- og prosesseringssystemer, brønnhodesystemer, høytrykkspumper, kontroll- og strømningsanalyser, og marine lastesystemer for olje- og gassindustrien. 
Globalt hadde FMC Technologies omtrent 18 900 ansatte fordelt på 30 lokaliteter i 16 land, deriblant USA, Norge, Brasil, Skottland, Singapore, Australia, Angola og Nigeria. Hovedkontoret er i Houston, USA. I Norge var det omtrent 3 800 ansatte, fordelt på avdelinger i Kongsberg, Asker, Bergen, Stavanger, Kristiansund, Florø og Notodden 
Den 19. mai 2016 meldte selskapet at de skulle slå seg sammen med franske Technip til et nytt selskap kalt TechnipFMC.


== Referanser ==


== Eksterne lenker ==
Offisielt nettsted 
(en) FMC Technologies – kategori av bilder, video eller lyd på Commons
The Spectre Within

The Spectre Within er det andre studioalbumet til det progressiv metal bandet Fates Warning.
Albumet ble utgitt i 1985 av Metal Blade Records, og utgitt på nytt i 2002 med fire bonusspor som dobbel-CD sammen med debutalbumet Night on Bröcken. Dette er det siste Fates Warning-albumet med gitarist Victor Arduini.


== Sporliste ==
«Traveler in Time» (Matheos/Arduini/Arch) – 7:12
«Orphan Gypsy» (Arduini/Arch) – 5:59
«Without a Trace» (Arduini/Arch) – 4:49
«Pirates of the Underground» (Matheos/Arduini/Arch) – 7:05
«The Apparition» (Matheos/Arch) – 5:51
«Kyrie Eleison» (Matheos/Arch) – 5:24
«Epitaph» (Matheos/Arch) – 11:58
Bonusspor (2002)
«Radio Underground» (Live Underground) – 6:57
«The Apparition» (Øvelse 1985) – 5:54
«Kyrie Eleison» (Dickie Demo 1985) – 5:50
«Epitaph» (Dickie Demo 1985) – 11:54


== Personell ==
John Arch – Vokal
Victor Arduini – Gitar
Joe DiBiase -	Bassgitar
Jim Matheos – Gitar
Steve Zimmerman – Slagverk


== Eksterne lenker ==
(en) The Spectre Within på Discogs 
(en) The Spectre Within på MusicBrainz 
(en) The Spectre Within på Encyclopaedia Metallum 
(en) The Spectre Within på AllMusic
Awaken the Guardian

Awaken the Guardian er det tredje studioalbumet til det amerikanske progressiv metal bandet Fates Warning.
Albumet ble først utgitt i 1986 av Metal Blade Records, og så utgitt på nytt med bonusspor i 1992 som dobbeltalbum sammen med albumet No Exit, samt 28. juni 2005 med en bonus-CD og en bonus-DVD med opptak fra konsert 28. desember 1986 på Sundance i Long Island, New York. 
Albumet var det første på plateselskapet Metal Blade som kom på Billboard Topp 200 albumlisten, og det nådde plass 191.


== Sporliste ==
«The Sorceress» (Arch, Matheos) – 5:43
«Valley of the Dolls» (Arch, Matheos) – 5:22
«Fata Morgana» (Arch, Matheos) – 5:25
«Guardian» (Arch, Matheos) – 7:33
«Prelude to Ruin» (Arch, Matheos) – 7:23
«Giant's Lore (Heart of Winter)» (Arch, Aresti) – 6:00
«Time Long Past» (Matheos) – 1:50
«Exodus» (Arch, Matheos) – 8:31Bonusspor (1992)

«The Sorceress» (Demo)
«Valley of the Dolls» (Demo)
«Prelude to Ruin» (Demo)
«Fata Morgana» (Live)
«Damnation» (Live)
«The Apparition» (Live)
«The Sorceress» (Live)
«Guardian» (Live)
«Die Young» (Live)Live at Sundance, Long Island, (2005)

«Valley of the Dolls»
«Pirates of the Underground»
«Orphan Gypsy»
«Fata Morgana»
«Traveler in Time»
«The Sorceress»
«Guardian»
«Prelude to Ruin»
«Damnation»
«The Apparition»
«Die Young»
«Kiss of Death»


== Personell ==
John Arch – Vokal
Frank Aresti – Gitar
Joe DiBiase – Bassgitar
Jim Matheos – Gitar
Steve Zimmerman – Slagverk


== Eksterne lenker ==
(en) Awaken the Guardian på Discogs 
(en) Awaken the Guardian på MusicBrainz 
(en) Awaken the Guardian på Encyclopaedia Metallum 
(en) Awaken the Guardian på AllMusic
Lotten Christiansen

Lotten Christiansen (født 1971 i Bangkok, Thailand) er en norsk programleder i radio og TV. Christiansen er adoptert av norske foreldre.
Christiansen arbeidet i NRK Østlandssendingen fra 1997, og ble deretter reporter for programserien Migrapolis på NRK. I 2004 ble hun den første programleder i programserien Norge Rundt med utenlandsk opprinnelse.Christiansens foreldre bodde i Thailand i flere år, og adopterte Lotten Christiansen da hun var to måneder gammel og flyttet hjem. Hun har vokst opp i på Romsås og Nordstrand i Oslo. Hun bor nå på Holmlia.


== Referanser ==
Murener

Murener (Muraenidae) er fisker i familien Muraenidae som lever på forholdsvis grunt vann i tropiske hav. Det finnes omtrent 200 arter. Den lengste, Strophidon sathete, kan bli 4 meter lang. Murenen er lang og slangeaktig og har ikke skjell som de fleste fisker, men skinn i sterkt fargede mønstre. Den er en benfisk uten parede finner, det vil si at den ikke har en finne på hver side av kroppen. Isteden har murenen finner oppå ryggen, og beveger seg som en ål. Murenen er en dyktig jeger på grunn av at den er kjapp og har sterke skarpe tenner. Den gjemmer seg i fjellsprekker og koraller slik at bare hodet er synlig, der den venter på at fisk, blekksprut eller andre passende byttedyr skal komme forbi. Flere murenearter kan gi giftige bitt.


== Slekter ==
Anarchias
Channomuraena
Cirrimaxilla
Echidna
Enchelycore
Enchelynassa
Ephidrena
Gymnomuraena
Gymnothorax
Monopenchelys
Muraena
Pseudechidna
Rhinomuraena
Scuticaria
Strophidon
Uropterygius


== Eksterne lenker ==
(en) Murener – oversikt og omtale av artene i WORMS-databasen 
(en) Murener i Encyclopedia of Life 
(en) Murener i Global Biodiversity Information Facility 
(no) Murener hos Artsdatabanken 
(en) Murener hos Fossilworks 
(en) Murener hos ITIS 
(en) Murener hos NCBI 
(en) Kategori:Muraenidae – bilder, video eller lyd på Wikimedia Commons 
Muraenidae – detaljert informasjon på Wikispecies 
(en) Family Muraenidae - Moray eels - FishBase
Bell X-16

Bell X-16 var et spionfly-prosjekt som fikk betegnelsen «X» under utviklingsarbeidet for å skjule dets sanne natur. Totalt 28 var bestilt av USAs flyvåpen USAF, men vellykkede demonstrasjonsflyvninger med Lockheeds U-2 gjorde at X-16-prosjektet ble kansellert i 1956, før det første flyet var ferdigbygd.


== Design ==

X-16 var fra begynnelsen av et svært vanskelig prosjekt. Spesifikasjonene fra USAF var at det skulle kunne flys i 70 000 fots høyde (over 21 000 meter) og ha en rekkevidde på 4 800 km uten etterfylling av drivstoff. For å klare disse kravene måtte flyet ha lav vekt og stort vingespenn, noe som gjorde at vingene og flyskroget ble svært fleksible. Selv om flyene aldri ble bygd, bidro X-16-prosjektet med fremskritt i strukturdesign av lettvekts fly, og var også pådriver for utviklingen av høytflyvnings-versjonen av jetmotoren J57. Denne jetmotoren ble forøvrig brukt i nettopp Lockheed U-2, som var medvirkende årsak til at X-16 ble kansellert.


== Kilder ==
NASA – American X-vehicles, An Inventory—X-1 to X-50 (side 23) Utgitt 2003 (pdf) Besøkt 20. mars 2015
Kristin Davis

Kristin Davis (født 24. februar 1965 i Boulder i Colorado) er en amerikansk skuespiller. Davis er kjent fra rollen som Charlotte York i TV-serien Sex and the City.


== Filmografi (utvalg) ==
2010 – Sex and the City 2 (film)
2008 – Sex and the City (film)
2006 – The Shaggy Dog (film)
1998 – Sex and the City (TV-serie)
1997 – Seinfeld (TV-serie)
1995 – Melrose Place (TV-serie)
1995 – Akutten (TV-serie)


== Referanser ==


== Eksterne lenker ==
Offisielt nettsted 
(en) Kristin Davis – kategori av bilder, video eller lyd på Commons 
(en) Kristin Davis på Internet Movie Database 
(no) Kristin Davis hos Filmfront 
(sv) Kristin Davis i Svensk Filmdatabas 
(da) Kristin Davis på Filmdatabasen 
(da) Kristin Davis på Scope 
(fr) Kristin Davis på Allociné 
(en) Kristin Davis på AllMovie 
(en) Kristin Davis hos Rotten Tomatoes 
(en) Kristin Davis hos TV Guide 
(en) Kristin Davis hos The Movie Database
Praktisk teologi

Praktisk teologi regnes som en av de fire sentrale disiplinene i en teologisk utdannelse. De andre disiplinene er systematisk teologi, kirkehistorie og bibelfag. Mens systematisk teologi handler om sentrale kristne dogmer (Gud, frelse, osv), handler praktisk teologi om hvordan disse dogmer omsettes i praktisk handling. Praktisk teologi kan sies å være «læren om menighetsbygging».


== Fagets innhold ==
Praktisk teologi deles tradisjonelt inn i tre hovedområder: Fellesskap, undervisning og tjeneste. 

Fellesskap (gresk: koinonia) inkluderer bl.a. gudstjeneste, høytider, kirkeledelse og organisasjon.
Undervisning (gresk: martyria) inkluderer bl.a. undervisning av dåpskandidater og menighetsmedlemmer, samt evangelisering og misjon.
Tjeneste (gresk: diakonia) inkluderer bl.a. diakoni og sjelesorg.Disse hovedområdene kan igjen deles opp i ulike fag. Inndeling i fag kan variere mellom ulike undervisningsinstitusjoner. Biskop Olav Skjevesland, som tidligere var professor i faget ved Menighetsfakultetet, presenterer i sin introduksjon til praktisk teologi sju ulike fag:  Ekklesiologi, homiletikk, kateketikk, sjelesorg, liturgikk, diakoni og kirkerett.


== Fagets historie ==
Faget har sine røtter helt tilbake til den tidligste kristne tid og gjennom middelalderen og reformasjonstiden. Dette gjelder den praktiske undervisningen for å lære opp nye personer til å være prester og diakoner eller til å inneha andre kirkelige funksjoner. Denne opplæringen foregikk gjerne mer gjennom praksis i den lokale menighet enn gjennom akademiske studier slik det er i dag. Som akademisk disiplin på universitetsnivå ble praktisk teologi etablert på begynnelsen av 1800-tallet gjennom arbeidet til den tyske teologen Friedrich Schleiermacher.


== Referanser ==
Melissa Gilbert

Melissa Ellen Gilbert (født 8. mai 1964 i Los Angeles i California) er en amerikansk skuespiller og produsent.
Gilbert er kanskje best kjent som barneskuespiller i familiedramaserien «Huset på prærien» fra 1970-tallet hvor hun spilte Laura Ingalls. Hun var der datter av Charles Ingalls, som ble spilt av Michael Landon. Serien var svært populær på 1970- og 1980-tallet. I voksen alder er hen best kjent som Anna Sheridan kona til John Sheridan i Sci-fi-TV-serien Babylon 5.


== Filmografi ==


=== Filmer ===


=== Fjernsynserier ===


=== Fjernsynsopptredener ===


== Referanser ==


== Eksterne lenker ==
Offisielt nettsted 
(en) Melissa Gilbert – kategori av bilder, video eller lyd på Commons 
(en) Melissa Gilbert på Internet Movie Database 
(sv) Melissa Gilbert i Svensk Filmdatabas 
(da) Melissa Gilbert på Filmdatabasen 
(fr) Melissa Gilbert på Allociné 
(en) Melissa Gilbert på AllMovie 
(en) Melissa Gilbert hos Turner Classic Movies 
(en) Melissa Gilbert hos Rotten Tomatoes 
(en) Melissa Gilbert hos The Movie Database 
(en) Melissa Gilbert hos Internet Broadway Database
Ugra

Ugra (russisk: Угра) er ei elv i Smolensk og Kaluga oblast i Russland. Den er ei venstre sideelv til Oka, og er 339 km lang, med et nedbørfelt på 15 700 km².


== Geografi ==
Ugra har sitt utspring på Smolenskhøydene i den sørøstlige delen av Smolensk oblast, og renner derfra i hovedsakelig østlig retning og passerer inn i Kaluga oblast. Den munner ut i Oka rundt 10 km vest for Kaluga. Jukhnov er den eneste byen ved Ugras hovedløp.
Middelvannføringen 35 km før munningen i Oka er på 90 m³/s. Vannføringen i Ugra varierer imidlertid sterkt gjennom året. I vårløsningen mellom mars og mai er vannføringen svært høy på grunn av snøsmelting. Om sommeren og høsten er vannføringen lav, men med flomperioder i forbindelse med sterk nedbør. Om vinteren er vannføringen konstant svært lav. Under vårflommen kan vannivået i Ugra stige opp mot 11 meter høyere enn om vinteren. Elva er frosset over fra desember til vårløsningen starter i mars.
De største sideelvene er: Vorja, Ressa, Tetsja, Sjanja, Izver og Zjizjala. 


== Historie ==
Ugra har fra tidlig i middelalderen vært grenseelv mellom forskjellige riker. Historier om militære konfrontasjoner ved elva går tilbake til 1147 og vedvarer helt frem til andre verdenskrig. Den mest kjente er Den store konfrontasjonen ved elva Ugra i 1480. Elva var på denne tid grense mellom Storfyrstedømmet Moskva og Storhertugdømmet Litauen. Her samlet hærene til Den gylne horde under Akhmat Khan og til Storfyrstedømmet Moskva under Ivan III seg. Etter en kort trefning stasjonerte hærene seg på hver sin side av elva. Ettersom mongolenes allierte, den litauiske storfyrsten Kasimir IV, ikke dukket opp, og russerne i mellomtiden kunne forsterke sine styrker, trakk styrkene til Den gylne horde seg tilbake mot sør uten kamp. Denne konfrontasjonen blir vanligvis ansett som slutten på det mongolske herredømmet over Russland og begynnelsen på Det russiske rikets oppsving og undergangen til Den gylne hordes rike.